ग्वालियर। भारत रत्न अटल बिहारी वाजपेयी की यादों की पोटली खुलती है ग्वालियर में शिंदे की छावनी में कमलसिंह के बाग से। सीधी सच्ची कहानी एक महान कवि की, कहानी एक पोलिटिकल स्टेट्समैन की, कहानी एक पत्रकार की, भारतीय राजनीति के व्यास, विदुर और चाणक्य की। लेकिन कम ही लोग जानते होंगे कि अपनी भाषण कला के लिए दुनिया भर में मशहूर अटल बिहारी वाजपेयी स्कूल के Annual Function में अपना भाषण भूल गए थे, और उसे अधूरा छोड़ कर मंच से उतरना पड़ा था।
ग्वालियर के अटल का जन्म दिन आज सारा देश मना रहा है, लिहाजा dainikbhaskar.com पेश कर रहा है, उनकी यादों से जुड़े कुछ संस्मरण।
अपना भाषण ही भूल गए थे अटल
अटल बिहारी बाजपेयी की जिस भाषण शैली की दुनिया कायल रही है, वही अटल अपने पहले भाषण के दौरान बीच में ही लड़खड़ा गए थे। यह वाक्या उस स्कूल के वार्षिकोत्सव में हुआ, जहां उनके पिता पंडित कृष्ण बिहारी वाजपेयी हेडमास्टर थे। बगैर तैयारी किए मंच पर पहुंचे अटल लड़खड़ा गए और भाषण बीच में ही बंद करना पड़ा था। उनके बचपन के मित्र मनराखन मिश्र के मुताबिक अटल के रूप में पॉलिटिक्स में एक जबरदस्त आदमी आया। जब वो ग्वालियर आते थे तो उनका अपनापन, उनका प्यार, उनका स्नेह, उनका बड़ों के लिए आदर। कितनी बातें याद की जाएं। दरअसल वो महान हैं, और हम भाग्यशाली, कि ऐसे व्यक्ति का साथ हमें मिला है कि जिसका नाम दुनिया लेती है।
कंचे खेलना था अटल का पसंदीदा खेल
ये घर था पंडित कृष्ण बिहारी वाजपेयी का, जो उत्तर प्रदेश के बटेश्वर से मध्य प्रदेश की ग्वालियर की सिंधिया रियासत में शिक्षक की नौकरी करने आए थे। मां कृष्णा की अटल सातवीं संतान थे। तीन बहनें, तीन भाई। अटल बिहारी वाजपेयी की संजीदगी को देखकर ये अंदाजा लगाना मुश्किल है कि उनका बचपन बेहद नटखट और शरारतों से भरा हुआ था। कमल सिंह के बाग की गलियों में अटल ने खेल खेले हैं। खेलों में जो सबसे ज्यादा पसंद था, वो था कंचे खेलना। बचपन से ही कवि सम्मेलन में जाकर कविताएं सुनना और नेताओं के भाषण सुनना और जब मौका मिले मेले में जाकर मौज मस्ती करना।
उनसे मिलने जाने पर होता था ट्रांसफर
अटल बिहारी का नाम लेते ही घरवाले भावुक हो जाते हैं। भतीजी कांति मिश्रा के मुताबिक नौकरी के दौरान जब वो एक-दो उनके पास गईं तो कहने लगे तुम क्यों आ गई। उनसे मिलने स्टेज पर चढ़ने के कुछ दिन बाद सचमुच ट्रांसफर होता ही था, लेकिन उस ट्रांसफर में भी हमें आनंद था, क्योंकि स्टेज पर पहुंचकर उनसे मिलने का आनंद अलग ही था।
आगे की स्लाइड्स में अटल जी से जुड़े फोटोज....
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva